EkBass/fiwiki-20250220-pages-articles huggingface dataset:
Ten Thousand Lightyears

Ten Thousand Lightyears on saksalaisen Boney M. -yhtyeen toukokuussa 1984 julkaistu seitsemäs studioalbumi. Se oli samalla ensimmäinen, jolla oli mukana Bobby Farrellin korvannut uusi miesjäsen Reggie Tsiboe. Albumi oli myös yhtyeen ensimmäinen, joka julkaistiin CD:nä. Albumi oli tarkoitus julkaista jo syksyllä 1983 samoihin aikoihin ”Jambo Hakuna-Matata” -singlen kanssa, mutta sen heikko menestys siirsi julkaisun vuoden 1984 toukokuulle. Teemallisesti uuden albumin oli tarkoitus jatkaa edellislevy Boonoonoonoosin linjoilla, mutta tuottaja Frank Farian muokkasi levyn A-puolen uudelleen avaruusteemaiseksi. Siten albumi myös nimettiin Ten Thousand Lightyearsiksi. Ten Thousand Lightyears ilmestyi toukokuussa 1984 yhtyeen esiintyessä samanaikaisesti ZDF-televisiokanavan ohjelmassa. Albumia promotoivaksi singleksi valittiin ”Somewhere in the World”, mutta siitä muodostui Boney M:n neljäs single, joka ei yltänyt Länsi-Saksan top 40:een. Itse albumi pääsi kuitenkin sijalle 23. Sen sijaan ulkomailla Ten Thousand Lightyears ei saavuttanut menestystä, minkä vuoksi toiseksi singleksi kaavailtu ”Living Like a Moviestar” jätettiin julkaisematta. ==Kappaleet== A-puoli # # # # # # B-puoli # * # # # # # # ==Kokoonpano== *Liz Mitchell – laulu, taustalaulu *Frank Farian – taustalaulu, rap kappaleessa ”Dizzy” *Reggie Tsiboe – laulu kappaleissa ”Wild Planet” ja ”Barbarella Fortuneteller”, taustalaulu *Marcia Barrett – laulu kappaleessa ”Wild Planet”, taustalaulu *La Mama (Madeleine Davis, Patricia Shockley, Judy Cheeks) – taustalaulu kappaleissa ”Future World”, ”I Feel Good”, ”Barbarella Fortuneteller” ja ”The Alibama” *Amy Goff – taustalaulu kappaleissa ”10 000 Lightyears” ja ”Dizzy” *Elaine Goff – taustalaulu kappaleissa ”10 000 Lightyears” ja ”Dizzy” *Bill Swisher – kertoja kappaleessa ”Wild Planet” *Sandy Davis – laulu kappaleissa ”Dizzy” ja ”The Alibama” *Mrs. Hanson and Children – lisälaulu kappaleessa ”Exodus” *Max Greger – kosketinsoittimet *Curt Cress – rummut *Johan Daansen – kitara *Mats Björklund – kitara *Pit Löw – kosketinsoittimet *Christian Schneider – saksofoni *Kristian Schultze – kosketinsoittimet *Dino Solera – saksofoni *Munich String Orchestra *Lontoon filharmoninen orkesteri ==Lähteet== Luokka:Boney M:n albumit Luokka:Vuoden 1984 albumit
Madawaska Valley

Madawaska Valley on kunta Renfrew aluekunnassa Ontariossa, Kanadassa. Kunnan asukasluku vuoden 2006 väestönlaskennassa oli 4 381. Madawaska Valleyn kolme asutuskeskusta ovat Barry's Bay, Combermere ja Wilno. Pinta-alaltaan kunta on 670,11 km². == Lähteet == == Aiheesta muualla == * Madawaska Valleyn kotisivut Luokka:Ontarion kunnat
Humoreski

Humoreski (, ) on vapaamuotoinen ja lyhyt sävellys, jossa on yllättäviä ja oikullisia - humoristisia - piirteitä. Ensimmäisenä humoreskina pidetään Robert Schumannin pianoteosta Humoreske (1839). Muita tunnettuja humoreskeja ovat esimerkiksi Antonín Dvořákin pianohumoreskit sekä Jean Sibeliuksen kuusi humoreskia viululle ja orkesterille. ==Lähteet== Luokka:Taidemusiikin muodot
Velipekka Nummikoski

Velipekka Nummikoski (s. 10. helmikuuta 1962) on ollut Raha- automaattiyhdistyksen toimitusjohtaja. Hän aloitti tehtävässä huhtikuussa 2012 edeltäjänsä Sinikka Mönkäreen jäätyä eläkkeelle. Nummikosken taival toimitusjohtajana päättyi vuoden 2016 lopussa, kun Raha-automaattiyhdistys yhdistettiin Veikkauksen ja Fintoton kanssa uudeksi rahapeliyritykseksi nimeltään Veikkaus Oy. Ennen siirtymistään RAY:hyn Nummikoski toimi kesäkuusta 2011 pääministeri Jyrki Kataisen valtiosihteerinä. Hän oli Kataisen valtiosihteeri myös tämän valtiovarainministeriaikana vuosina 2007–2011. Nummikoski valmistui Turun yliopistosta vuonna 1987 valtiotieteen maisteriksi pääaineenaan sosiaalipolitiikka. Puoluetaustaltaan hän on kokoomuslainen. Nummikoski on työskennellyt urallaan myös muun muassa Elisa Oyj:n ja Oy Radiolinja Ab:n viestintäjohtajana vuosina 2000–2007, kokoomuksen eduskuntaryhmän tiedotussihteerinä ja pääsihteerinä sekä monen ministerin erityisavustajana. Vuosina 1990–1994 hän avusti Ilkka Kanervaa tämän toimiessa ministerinä valtioneuvoston kansliassa, liikenneministerinä ja työministerinä, vuosina 1994–1995 Olli-Pekka Heinosta tämän toimiessa opetusministerinä ja vuosina 1997 sekä 1999–2000 Sauli Niinistöä tämän toimiessa valtiovarainministerinä. Nummikosken luottamustehtäviin ovat kuuluneet muun muassa Kansaneläkelaitoksen hallituksen puheenjohtajuus, jossa tehtävässä hän toimi vuosina 2008–2012, ja Yleisradion hallituksen jäsenyys. == Lähteet == Luokka:Suomalaiset valtiosihteerit Luokka:Suomalaiset järjestöjohtajat Luokka:Vuonna 1962 syntyneet Luokka:Elävät henkilöt Luokka:Erityisavustajat
Novelty

Novelty tai novelty song on popkappale, joka on tehty tai esitetty siten, että se poikkeaa kaikesta siihenastisesta populaarimusiikista. Novelty-kappaleet ovat yleensä koomisia. Kappaleesta voi myös tulla novelty, mikäli se esitetään uudella tavalla irrallaan sen alkuperäisestä kontekstista. Kummassakin tapauksessa novelty-kappaleen suosio perustuu sen uutuusarvoon, poikkeavuuteen siihenastisesta musiikista. Sen vuoksi kaikki novelty-hitit ovat uniikkeja, toista samantyylistä kappaletta ei voida enää kutsua noveltyksi. Novelty-hitit voivat kuitenkin myös muuttaa ihmisten musiikkitottumuksia ja jotkut levyteollisuuden silmissä noveltyiksi kategorisoidut kappaleet ovat voineet olla uusien viihdemusiikin lajityyppien edelläkävijöitä. Eräs esimerkki Novelty-hitistä on vuonna 1966 Yhdysvaltojen listakärkeen noussut Jerry Samuelsin tekemä ja nimellä "Napoleon XIV" esittämä They're Coming To Take Me Away, Ha-Haaa. ==Lähteet== == Aiheesta muualla == Luokka:Populaarimusiikki
Nummikoski (täsmennyssivu)

Nummikoski tarkoittaa seuraavia: * Nummikoski, kylä Kauhajoella * Velipekka Nummikoski, valtiosihteeri
Richard Long

Richard Long (s. 2. kesäkuuta 1945) on englantilainen käsitetaiteilija ja maataiteen keskeisimpiä edustajia.Porin taidemuseo: Näyttelyohjelma vuonna 1986 Viitattu 29.9.2010. Long käyttää usein geometrisia perusmuotoja, kuten maagisia ympyröitä, spiraaleja, viivoja tai viivastoja. Long käyttää teoksissaan arkkityyppisiä abstrakteja muotoja: viivaa, ympyrää ja spiraalia. Ne ovat jo vuosituhansia olleet ihmisten käyttämiä merkkejä, mutta niiden merkitys vaihtelee eri puolilla maailmaa. Tämä monimerkityksellisyys on yksi Longin taiteen kiehtovuuden syy. Long piirtää peruskuvioita usein myös maisemaan esimerkiksi kävelemällä tai keräämällä kiviä janaksi. Käveleminen onkin Longille keskeistä – sekä metaforisina vaelluksina että muina karttaan liittyvinä teoksina. Long toteutti ensimmäisen viivakävelyn A Line Made by Walking vuonna 1967, minkä jälkeen hän on työskennellyt luonnossa systemaattisesti. Long matkustaa usein harvaanasutuilla seuduilla ja tekee luontoon teoksia kävelemällä ja veistoksia paikalla olevista materiaaleista. Näistä saamiaan kokemuksia hän välittää katsojille valokuvin ja tekstein. Long on ainoa taiteilija, joka on ollut Turner Prize -ehdokkaana neljä kertaa. Hän kieltäytyi palkinnosta vuonna 1984 ja vastaanotti sen vuonna 1989 White Water Line -teoksestaan. Hän oli ehdolla myös vuosina 1987 ja 1988.Turner Prize History - Richard Long Porin taidemuseossa oli Richard Longin näyttely vuodenvaihteessa 1986–1987. ==Lähteet== ==Aiheesta muualla== *Richard Longin verkkosivut Luokka:Brittiläiset taiteilijat Luokka:Vuonna 1945 syntyneet Luokka:Elävät henkilöt Luokka:Käsitetaiteilijat
Keskusta-vasemmisto

Keskusta-vasemmisto viittaa niihin poliittisiin ideologioihin, jotka sijoittuvat poliittisen kentän vasemmisto–oikeisto-ulottuvuudella keskustan ja vasemmiston väliselle alueelle. Käsitteellä ei ole yksiselitteistä määritelmää ja sen, mitkä ideologiat luetaan keskusta-vasemmistoon voidaan ajatella myös määrittyvän suhteessa muun ympäröivän yhteiskunnan poliittisten näkemysten mukaan. Yleensä keskusta-vasemmistolaisina aatesuuntina pidetään etenkin sosiaalidemokratiaa, sosiaaliliberalismia ja vihreää liikettä. Myös ainakin osa uskonnollisesta vasemmistosta voidaan lukea keskusta-vasemmistoon. == Lähteet == *
Chenla

Chenla (kiinaksi) tai Kambuja tai Kambudža (khmeriksi) oli khmerien ensimmäinen kuningaskunta nykyisen Kambodžan ja Thaimaan kaakkoisosien alueilla. Chenla syntyi 400-luvulla, itsenäistyi 500-luvulla ja alkoi hajota pienempiin kuningaskuntiin 700-luvulta alkaen.Heikkilä-Horn 1990, 30-31 Chenla mainitaan ensimmäisen kerran kiinalaisissa kronikoissa, joiden mukaan Chenlan kuninkaat olivat 400-luvulla Funanin kuningaskunnan vasalleja. Chenla itsenäistyi Funanista 500-luvun puolivälin tienoilla. 600-luvun puoliväliin mennessä oli Chenla valloittanut koko Funanin kuningaskunnan. Funanin valloituksen myötä Chenlaan tuli myös intialaistunut kulttuuri, uskonnot ja keinokastelutaito. 600-luvulla Chenlalla oli hyvät suhteet Champan kuningaskuntaan. Kuningas Ishanavarman (hallitsi 616–635) tytär avioitui cham- prinssin kanssa ja heidän poikansa hallitsi Champaa 653–683. Champalla oli suuri vaikutus Chenlan arkkitehtuuriin. Chenlan yhtenäisen kuningaskunnan viimeiseksi kuninkaaksi jäi Jayavarman I (hallitsi 657-681). Hänen kuoltuaan Chenla jakautui kahteen osaan, joille kiinalaiset kronikoitsijat antoivat nimet Maa-Chenla ja Vesi-Chenla. Maa-Chenla sijaitsi Laosin nykyisen Champasak-provinssin alueella ja Vesi-Chenla puolestaan käsitti suurin piirtein entisen Funanin alueen (nyk. Kambodža). 715 Chenla alkoi jakaantua useiksi pieniksi kuningaskunniksi, joista merkittävin oli Shambpupura. Vesi- Chenla joutui Jaavan, Sumatran ja Malakan niemimaan merirosvojen hyökkäysten kohteeksi 700-luvun lopulla. Noin 790 Sailendra valloitti Vesi-Chenlan ja hallitsi sitä 12 vuotta, kunnes Jayavarman II vapautti Vesi-Chenlan Sailendran vallasta 802 ja perusti Chenlan kuningaskunnan raunioille Khmerien valtakunnan. == Lähteet == * === Viitteet === Luokka:Kambodžan historia Luokka:Laosin historia Luokka:Thaimaan historia Luokka:Hindulais-buddhalaiset kuningaskunnat
Kambuja

Kambuja on khmerinkielinen sana, joka voi viitata johonkin seuraavista: * Chenla, khmerien ensimmäinen kuningaskunta * Kambodža, khmerien nykyinen valtio * Khmerien valtakunta, khmerien suurin valtakunta * Khmerit, etninen ryhmä Kambodžassa
Manttaalikunta

Manttaalikunta on itsehallintoyhteisö, jonka muodostavat kunkin kunnan manttaaliin pannun maan omistajat ja haltijat. Aikoinaan manttaalikunnilla oli keskeinen asema maalaispitäjien kunnalliselämässä. Näin sääti vielä vuoden 1865 asetus kunnallishallituksesta maalla (4/1865, 11 §). Vuoden 1898 maalaiskuntain kunnallishallintoasetus (21/1898, 11 §) määräsi, että manttaalikunnan asiat käsitellään manttaalikokouksessa.Otavan iso tietosanakirja, Otava 1960–1965.Factum, Weilin+Göös 2003–2005. Kokouksessa saatiin käsitellä vain manttaaliin pantua maata ja laitoksia koskevia asioita.Uusi tietosanakirja, Tietosanakirja oy 1960–1966, hakusana manttaalikokous. Kokouksesta sääti myös maalaiskuntain kunnallislaki, 108/1917, 88 §. Manttaalikokouksen määrättävissä olevia rahastoja nimitettiin manttaalimiesten rahastoiksi.Iso tietosanakirja, Otava 1931–1939, hakusana manttaalimiesten rahastot. Manttaalikokouksessa voitiin myös päättää, että manttaalikunnalle kerättiin veroa, manttaalikunnan veroa.Otavan iso tietosanakirja, hakusanat manttaalikunta ja kunnallisvero. Kokouksessa käytetty äänioikeus riippui jäsenen manttaalin suuruudesta. Aiemmin manttaalikunnan hoidettaviksi kuuluivat yleiset rasitukset kuten yleisten teiden teko ja kunnossapito, kyytitoimi, käräjähuoneiston kunnossapito ja vankeinkuljetus. Manttaalikunnille kuuluneet yleiset rasitukset siirtyivät 1910- ja 1920-luvuilla suurimmaksi osaksi valtion hoidettaviksi. Vuonna 1917 tapahtuneen kunnallisen äänioikeusuudistuksenSiihen saakka äänimäärä riippui kunnalle maksetun veron suuruudesta. ja valtuustojen pakolliseksi tulon jälkeen manttaalikunnan merkitys supistui lähinnä muodolliseksi. == Katso myös == * Manttaali ==Lähteet== ==Kirjallisuutta== * Y. W. Puhakka: Manttaalikunta ja sen toiminta, Maataloustuottajain keskusliitto 1939. Uusi täydennetty painos vuosina 1945, 1953, 1958, 1976. Luokka:Suomen taloushistoria
Sardiiniöljy

pienoiskuva|oikea|Sardiineja lastataan kuljetettavaksi öljynpuristamoon Intiassa. Sardiiniöljy on sillin sukuisista kaloista, sardiineista, puristamalla tai uuttamalla erotettu rasvaöljy, joka kuuluu kuivuviin öljyihin. Se on toisaalta myös kalaöljy. Sardiiniöljyä käytetään raaka-aineena valmistettaessa maaliöljyjä, lahonsuoja-aineita, nahankäsittelyaineita, pinta- aktiivisia aineita ja margariinia. Sardiiniöljyssä on 3 prosenttia steariinihappoa, 5 prosenttia myristiinihappoa, 14 prosenttia palmitiinihappoa ja loppuosa on glyserolin estereinä olevia tyydyttymättömiä rasvahappoja.Uusi tietosanakirja, Tietosanakirja oy 1960–1966. ==Lähteet== Luokka:Öljyt Luokka:Kala- ja äyriäistuotteet
Viherpikkuelenia

Viherpikkuelenia (Myiopagis viridicata) on Keski- ja Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan viherpikkuelenia on noin 14 cm. Selästään laji on väritykseltään oliivinvihreä ja siivet ovat harmahtavanruskeammat. Pää on linnulla harmaa ja päässä on valkoinen silmäkulmajuova ja valkeat renkaat silmien ympärillä. Viherpikkuelenian kurkku on harmaa ja rinta sekä vatsa ovat väriltään keltaiset. Ulkonäöltään viherpikkuelenia muistuttaa pikkueleniaa (Myiopagis gaimardii), jolla on kuitenkin selkeä siipijuova. ==Levinneisyys ja elinympäristö== Keski-Amerikassa viherpikkuelenian levinneisyysalue ulottuu Meksikosta Panamaan. Laji on muuttomatkoillaan harhautunut kerran Texasiin vuonna 1985. Etelä-Amerikassa lajia tavataan Kolumbiasta Venezuelaan. Ecuadorin länsiosista, Brasiliasta Paraguayn itäosiin, Pohjois-Argentiinaan, ja Perun ja Bolivian itäosiin. Suuresta osasta Amazoniaa laji kuitenkin puuttuu. Linnun elinympäristöä ovat kuivahkot lehtimetsät, metsien reunamaat ja pensaikot. Viherpikkuelenia liikkuu yleensä yksinään eikä liity sekaparviin. Viherpikkuelenian elinympäristöt sijaitsevat yleensä alle 1 300 metrin korkeudella merenpinnasta. ==Lähteet== Luokka:Tyrannit
Karl Johan Hagfors

Karl Johan Hagfors (sukunimi aik. Jacobsson; 17. lokakuuta 1860 Alaveteli – 26. lokakuuta 1939 Helsinki) oli suomenruotsalainen filosofian tohtori, seminaarin johtaja ja kirjailija.Tri K. J. Hagfors kuollut, Helsingin Sanomat, 28.10.1939, nro 291, s. 3, Kansalliskirjaston digitaaliset aineistot. Viitattu 26.10.2024 Hagforsin vanhemmat olivat talollinen Jakob Viittavesi ja Brita Katarina Kaino. Hän valmistui opettajaksi Uudenkaarlepyyn seminaarista 1882, pääsi ylioppilaaksi 1885 Helsingin yksityislyseosta ja opiskeli Helsingin yliopistossa valmistuen 1889 filosofian kandidaatiksi, 1891 lisensiaatiksi ja 1894 tohtoriksi. Hagfors työskenteli opiskeluaikanaan kansakoulunopettajana Helsingissä. Hagfors toimi Uudenkaarlepyyn seminaarin ruotsinkielen lehtorina 1895–1917 ja seminaarin johtajana 1917–1930. Eläkkeelle jäätyään hän muutti asumaan Helsinkiin. Uudessakaarlepyyssä asuessaan Hagfors oli myös Yhdyspankin konttorin apulaisjohtajana 1914–1916. Hän kuului Uudenkaarlepyyn kaupunginvaltuustoon 1895–1920 ja toimi ajoittain valtuuston puheenjohtajana tai varapuheenjohtajana. Hagfors julkaisi useita historiallisia tutkimuksia. Vuosina 1905–1911 Hagfors oli myös Österbottniska Posten-lehden toimittaja ja hän kirjoitti lehteen myöhemminkin pakinoita nimimerkillä Kurre. Hagfors oli naimisissa 1896–1923 Alexandra Elisabet Karlssonin (k. 1923) kanssa ja vuodesta 1926 Johanna Olivia Berghin kanssa. == Teoksia == * Gamlakarlebymålet : ljud- ock formlära samt språkprov, väitöskirja. Helsingfors 1891 * Modersmålet i folkskolan. G. W. Edlund, Helsingfors 1894 * Folkskolans språklära 1 : Svensk rättskrifning och uppsatsskrifning. Nykarleby 1897, 19. painos Söderström, 1954 * Folkskolans språklära 2 : Formlära och satslära. Nykarleby 1898, 17. painos Söderström, 1955 * Dagens hjälte : konturteckning 1–2. G. W. Edlund, Helsingfors 1901–1902 * Folkskolans språklära. Schildt, Helsingfors 1923, 21. painos Akademiska bokhandeln, Helsingfors 1956 * Nykarleby seminarium 1873–1923 : minnesskrift utg. till seminariets 50-årsfest den 8 och 9 juni 1923. Nykarleby seminarium, Åbo 1923 * Några bondsläkter i Nedervetil och Gamlakarleby under 400 år. Författare, Gamlakarleby 1929 * Fädernas gård och dess folk : släktöden under 500 år. Söderström 1940 == Lähteet == * * * Nykarlebyvyer : Karl Johan Hagfors 1860—1939 == Viitteet == Luokka:Suomalaiset opettajat Luokka:Suomenruotsalaiset kirjailijat Luokka:Uudenkaarlepyyn kaupunginvaltuutetut Luokka:Vuonna 1860 syntyneet Luokka:Vuonna 1939 kuolleet
Betty Järnefelt-Rauanheimo

Elisabet (Betty) Josefina Järnefelt-Rauanheimo os. Nylenius (6. huhtikuuta 1879 Savonlinna – 6. helmikuuta 1939 Helsinki) oli suomalainen suomeksi ja englanniksi kirjoittanut kirjailija. Järnefelt-Rauanheimon vanhemmat olivat lehtori Carl Nylenius ja Olga Mathilda Roschier. Hän pääsi ylioppilaaksi 1896 (Privata svenska reallyceum för gossar och flickor i Kuopio) ja valmistui filosofian kandidaatiksi Helsingin yliopistosta 1899 ja maisteriksi 1900. Järnefelt-Rauanheimo toimi kielten opettajana useissa suomalaisissa kouluissa 1900–1907. Hän muutti sitten Yhdysvaltoihin jossa hän toimi edelleen opettajana. Vuodesta 1923 hän oli Kanadassa Suomen pääkonsulaatin sihteerinä. Betty Järnefelt-Rauanheimo oli naimisissa 1920–1932 toimittaja Akseli Rauanheimon kanssa. Akseli Rauanheimo (ent. Järnefelt) oli 1923–1932 Suomen konsulina Montrealissa Kanadassa. == Teoksia == * A mother's farewell letters. Augsburg publishing house, Minneapolis, Minnesota 1922 (suomeksi nimellä Äidin kirjeitä, WSOY 1926, 3. painos nimellä Äidin kirjeitä jäähyväisiksi tyttärelleen, WSOY 1934) * Vierailla veräjillä : kertomuksia. WSOY 1928 (siirtolaisaiheisten novellien kokoelma, englanniksi nimellä At Strange Gates) * Myötä- ja vastoinkäymisissä : romaani. WSOY 1938 * Sotavanki : Winston Churchillin muistelmien mukaan. Poikien seikkailukirjasto; 83. Otava 1938 (nimellä Betty Rauanheimo) == Lähteet == * * * Pohjoissavolaisen kaunokirjallisuuden bibliografia : Betty Järnefelt-Rauanheimo * Suomen suurlähetystö, Ottawa : Suomen ja Kanadan suhteiden historia Luokka:Suomalaiset kirjailijat Luokka:Vuonna 1879 syntyneet Luokka:Vuonna 1939 kuolleet
Major League Baseball -kausi 1876

Kausi 1876 oli ensimmäinen National Leaguen kausi. Liiga perustettiin 2. helmikuuta 1876National League of baseball is founded . Kyseessä on vanhin edelleen olemassa oleva palloilun ammattilaissarja. Ensimmäinen mestaruus varmistui 26. syyskuuta, jolloin Chicago voitti Hartfordin juoksuin 7-6.Charlton's Baseball Chronology - 1876 == National League == National League National League National League National League National League National League Sija Joukkue Voitot Tappiot Tasan Voittosuhde GB 1\. Chicago White Stockings 52 14 0 .788 – 2\. St. Louis Brown Stockings 45 19 0 .703 6 3\. Hartford Dark Blues 47 21 1 .691 6 4\. Boston Red Caps 39 31 0 .557 15 5\. Louisville Grays 30 36 3 .455 22 6\. New York Mutuals 21 35 1 .375 26 7\. Philadelphia Athletics 14 45 1 .237 34.5 8\. Cincinnati Reds 9 56 0 .138 42.5 Joukkue poistettiin liigasta kauden jälkeen. Mutuals ja Athletics kieltäytyivät pelaamasta loppukauden vierasotteluitaan vedoten taloudellisiin ongelmiin. 10. joulukuuta liiga erotti kyseiset joukkueet.William Hulbert from the Chronology ==Postseason== Virallisesti erillisiä mestaruusotteluita ei ollut merkitty ohjelmaan, mutta koska St.Louisilla oli keskinäisistä otteluista enemmän voittoja kuin Chicagolla, se piti itseään todellisena mestarina. Joukkueet sopivat epävirallisesta viiden ottelun postseasonista, ja sarjalle annettiin nimeksi Championship of The WestSt.Louis Brown Stockings Historiaa, sivu 33 . Chicago voitti ensimmäisen kamppailun 2-0, mutta St.Louis neljä seuraavaa: 4-0, 3-2, 21-18 ja 16-15. ==Lähteet== * Baseball-reference - National League 1876 * Baseball almanakka - National League 1876 * ESPN - Kauden 1876 tilastot === Viitteet === Luokka:Major League Baseball -kaudet Luokka:Vuoden 1876 urheilu
Malesian kieli

Malesian kieli () on malaijin kielen standardoitu muoto Malesiassa, ja on maan virallinen kieli. Se on erittäin läheistä sukua indonesian kielelle, joka on samalla tavalla malaijin kielen indonesialainen standardi. Puhujia malesian kielellä on noin 33 miljoonaa. Kielestä voidaan myös käyttää nimeä standardimalesia tai malesianmalaiji. Malesian perustuslaki käyttää virallisesta kielestä nimeä bahasa Malaysia. Tällä on pyritty korostamaan sitä, että valtion virallinen kieli on kaikkien Malesian kansalaisten, ei vain etnisten malaijien, kieli. == Lähteet == Luokka:Malaijin kieli Luokka:Malesian kielet
Hans Olsson

Hans Olsson (s. 27. elokuuta 1984 Mora) on ruotsalainen alppihiihtäjä. Hän edustaa IFK Mora Alpina -seuraa. Ensimmäisen kerran hän kilpaili maailmancupissa Kvitfjellissa vuonna 2004. Ensimmäisen pistesijansa Olsson sai oltuaan kolmastoista Val d'Iseren super-yhdistetyssä joulukuussa 2005. Maailmancupissa hän on sijoittunut kaksi kertaa kolmen parhaan joukkoon. Junioreiden MM-kisoissa vuonna 2004 hän voitti super-G:ssä kultaa. Åren MM- kisoissa 2007 hän oli mukana Ruotsin joukkueessa, joka sai joukkuekisasta hopeaa. Vuonna 2011 Garmisch-Partenkirchenin MM-kilpailuissa hän otti pronssia joukkuekilpailussa. == Lähteet == == Aiheesta muualla == *Hans Olssonin kotisivut Luokka:Ruotsalaiset alppihiihtäjät Luokka:Vuonna 1984 syntyneet Luokka:Elävät henkilöt
Toiminnanjohtaja

Yhdistyksen toiminnanjohtajan tehtävänä on hoitaa suomalaisessa yhdistyksessä juoksevia asioita. Toiminnanjohtaja on yhdistyksen hallituksesta erillinen toimielin. Toiminnanjohtajan nimikettä tai tehtäviä ei ole määritelty juridisesti. Jos toiminnanjohtajaa ei ole valittu, juoksevia asioita hoitaa hallituksen puheenjohtaja. ==Lähteet== Luokka:Järjestötyngät Luokka:Järjestöt
Antti K. Mäkelä

Antti Kustaa Mäkelä (3. joulukuuta 1913 Muolaa – 26. joulukuuta 1939 Kelja, Sakkola) oli suomalainen kustannusvirkailija, kääntäjä ja kirjailija. Mäkelän vanhemmat olivat liikemies Viktor Emil Mäkelä ja Anna Rauha Johanna Manner. Hän pääsi ylioppilaaksi 1933 Helsingin suomalaisesta normaalilyseosta ja opiskeli Helsingin yliopistossa kansanrunoutta ja kirjallisuutta valmistuen filosofian kandidaatiksi 1938 ja maisteriksi 1939. Mäkelä työskenteli kustannusvirkailijana WSOY:llä vuodesta 1938 ja hän oli toimittajana Nuori Voima-lehdessä vuodesta 1939 ja Retkelijä-lehdessä vuodesta 1936. Asevelvollisuutensa 1933-1934 suorittanut reservin vänrikki Mäkelä taisteli talvisodassa kiväärijoukkueen johtajana 7./JR19:ssä Taipaleessa ja Keljassa. Hän kaatui tapaninpäivänä 1939 Keljassa, johtaessaan vastahyökkäystä. == Teokset == * Unohtunut asekätkö : partiopoikain seikkailu. Poikain jännityskirjasto n:o 10. Gummerus 1936 * Kaitajärven kirous : partiopoikain seikkailu. Poikain jännityskirjasto n:o 15. Gummerus 1937 == Suomennokset == * Hermann Foertsch : Nykyinen ja tuleva sotataito. WSOY 1939 (alkuteos Kriegskunst heute und morgen) * Edward S. Ellis : Nopsajalka : intiaaniromaani. WSOY 1939, 6. painos 1967 (alkuteos Ned in the blockhouse) == Lähteet == * (Arkistoitu linkki) * Helsingin yliopiston kaatuneet 1939-1945 matrikkeli, osa K-O * Suomen sodissa 1939-1945 menehtyneiden tiedosto. NARC.fi. ===Viitteet=== Luokka:Suomalaiset kirjailijat Luokka:Suomentajat Luokka:Vuonna 1913 syntyneet Luokka:Vuonna 1939 kuolleet Luokka: Suomalaiset upseerit Luokka:Suomalaiset toisessa maailmansodassa kaatuneet
E. E. Tuompo

Emil Erik Tuompo (vuoteen 1900 Erikson; 29. tammikuuta 1881 Pornainen – 13. heinäkuuta 1939 Helsinki) oli suomalainen metsänhoitaja ja eräkirjailija. Toisen lähteen mukaan Tuompo syntyi 10. marraskuuta 1883 ja kuoli 9. heinäkuuta 1939 Tuompon kirja Metsästäjän valtakunnassa perustui hänen kuulemiinsa erätarinoihin ja omiin metsästyskokemuksiin niiltä ajoilta kun hän työskenteli metsänhoitajana Sonkajärvellä Pohjois-Savossa. == Teokset == * Metsästäjän valtakunnassa : erämiehen huomioita ja muistelmia suurilta saloiltamme. Karisto 1934, 2. painos 1990 * Palkanlasku ja kertomakirja-apu. Kuopio 1939 == Lähteet == * * Arvi Tammisen Juurihoitoa-blogi 6.12.2006 : Luettua. E. E. Tuompo: Metsästäjän valtakunnassa ===Viitteet=== Luokka:Suomalaiset kirjailijat Luokka:Suomalaiset metsänhoitajat Luokka:Vuonna 1881 syntyneet Luokka:Vuonna 1939 kuolleet
Berežki

Berežki () on kylä ja maalaiskunta Leningradin alueen Olhavan piirissä Venäjällä. Se sijaitsee Olhavanjoen itärannalla 20 kilometriä Olhavan kaupungista etelään. Kunnan pinta-ala on 405 neliökilometriä. Kunnassa on 1 600 asukasta (vuonna 2009), joista 1 200 asuu Berežkin kylässä. Kunta rajoittuu pohjoisessa Olhavan kaupunkiin, idässä Usadištšen kuntaan, etelässä Kirišin piiriin ja lännessä Olhavanjokea pitkin Vyndin Ostrovin kuntaan. Sen kautta kulkee Uuden-Laatokan ja Zujevon välinen maantie. Keskuskylän lisäksi kuntaan kuuluu Volhovin taajama ja 18 kylää: Blitovo, Bratovištše, Gnilka, Hotutša, Kamenka, Kirillovka, Moisejevo, Panevo, Prusynja, Prusynskaja Gorka, Tšernorutšje, Uljaševo, Veltsa, Zadnevo, Zamošje, Zaovražje, Zaporožje ja Zaretšje. Tärkein työnantaja on maatalousyritys Zaretšje. Sen lisäksi kunnassa toimii Gazpromin kaasuputkilaitos ja metsätalous. Palveluihin kuuluvat Berežkin lastentarha, koulu, kulttuuritalo, ensiapuasema ja posti. ==Aiheesta muualla== * Berežkin kunnan sivusto * Berežkin kunta Olhavan piirin sivustolla Luokka:Olhavan piirin kunnat
Volvo 740 ja 760

Volvo 740 ja 760 ovat Volvon vuosina 1982–1992 valmistamia edustusluokan henkilöautomalleja. Ne suunniteltiin korvaamaan Volvo 200 -sarja, jonka valmistusta kuitenkin jatkettiin, ja sen tuotanto päättyi lopulta vuotta 700-sarjaa myöhemmin. Ensimmäisenä markkinoille tuli ylellisempi 760. 700-sarjaan kuului myös coupé-korinen Volvo 780. 740 ja 760 korvattiin Volvo 940- ja 960-malleilla. == Volvo 740 == Edullisempi Volvo 740 esiteltiin kaksi vuotta ylellisemmän 760:n jälkeen vuonna 1984. Farmarimalli tuli markkinoille seuraavana vuonna. Vuonna 1990 tulivat uudet ajovalot, puskurit ja etusäleikkö. Osaan malleista tuli uudemman 940-mallin keula. Turbomalleissa Garrettin ahdin vaihtui Mitsubishin ahtimeen, joka antoi paremman suorituskyvyn alhaisemmalla kierrosalueella. == Volvo 760 == Volvo 760 esiteltiin helmikuussa 1982. Farmarimalli tuli markkinoille vuonna 1985. Vuonna 1987 malli 760 sai uudet ajovalot, puskurit ja etusäleikön. Sisällä uudistettiin kojelautaa. 740:ssä alkuperäinen kojelauta säilyi. == Lähteet == == Aiheesta muualla == 700-sarja Luokka:E-segmentin autot Luokka:1980-luvun autot Luokka:1990-luvun autot
Valkeakosken Sanomat

Valkeakosken Sanomat (lyhennetty VS) on poliittisesti sitoutumaton Valkeakosken ja Sääksmäen alueen kattava sanomalehti. Lehti ilmestyy kaksi kertaa viikossa, maanantaisin ja torstaisin. Lehden päätoimittaja on Mari Tuohiniemi. Valkeakosken Sanomat kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma. Lehti alkoi ilmestyä vuonna 1922 nimellä Sääksmäen Sanomat. Vuonna 1927 sen nimeksi muuttui Valkeakosken ja Sääksmäen Sanomat ja nykyisen nimensä Valkeakosken Sanomat lehti sai vuonna 1945. Paikallishistoria.fi : Valkeakoski == Lähteet == ==Aiheesta muualla== * Valkeakosken Sanomat Luokka:Suomalaiset sanomalehdet Luokka:Valkeakoski Luokka:Sanoman sanomalehdet
San Marino olympialaisissa

San Marino osallistui olympialaisiin ensimmäisen kerran Roomassa 1960, ja on ollut sen jälkeen mukana kaikissa kesäolympialaisissa Tokioa 1964 lukuun ottamatta. Talvikisoihin maa on osallistunut Innsbruckista 1976 lähtien, jättäen väliin Lake Placidin 1980 ja Naganon 1998. San Marinon ensimmäisen olympiamitalin saavutti trap-ampuja Alessandra Perilli oltuaan pronssilla Tokion vuoden 2020 kisoissa. Hän sai samoissa kilpailuissa lisäksi sekajoukkuekilpailussa hopeaa Gian Marco Bertin kanssa. Lisäksi vapaapainija Myles Amine saavutti Tokiossa pronssia 86 kg:n sarjassa. Perilli sijoittui trapissa neljänneksi jo Lontoon olympialaisissa 2012. Pistesijalle, eli kahdeksan parhaan joukkoon, ovat lisäksi sijoittuneet trap-ampuja Emanuela Felici, joka oli seitsemäs sekä Sydneyssä 2000 että Ateenassa 2004 ja Francesco Nanni, joka oli viides miesten 50 metrin pienoiskivääriammunnassa Los Angelesissa 1984. San Marinosta tuli Perillin pronssin myötä asukasluvultaan pienin olympiamitalin saavuttanut maa. Tokion kisojen kolmen mitalin myötä siitä tuli myös kesäolympiahistorian eniten mitaleja asukaslukuun suhteutettuna saavuttanut maa. == Lähteet == == Aiheesta muualla == * San Marinon olympiakomitean sivusto * San Marino Kansainvälisen olympiakomitean sivustolla *
Thin Lizzy (albumi)

Thin Lizzy on samannimisen irlantilaisen rock-yhtyeen debyyttialbumi vuodelta 1971. == Kappaleet == #"The Friendly Ranger at Clontarf Castle" (Eric Bell, Phil Lynott) – 2:57 #"Honesty Is No Excuse" (Lynott) – 3:34 #"Diddy Levine" (Lynott) – 3:52 #"Ray-Gun" (Bell) – 2:58 #"Look What the Wind Blew In" (Lynott) – 3:16 #"Éire" (Lynott) – 2:04 #"Return of the Farmer's Son" (Brian Downey, Lynott) – 4:05 #"Clifton Grange Hotel" (Lynott) – 2:22 #"Saga of the Ageing Orphan" (Lynott) – 3:39 #"Remembering, Pt. 1" (Lynott) – 5:57 ===Lokakuussa 2010 julkaistun remasteroidun ja laajennetun version kappaleet=== #"Friendly Ranger at Clontarf Castle" #"Honesty Is No Excuse" #"Diddy Levine" #"Ray Gun" #"Look What the Wind Blew In" #"Éire" #"Return of the Farmer's Son" #"Clifton Grange Hotel" #"Saga of the Ageing Orphan" #"Remembering" #"The Farmer" (Lynott) #"Dublin" (Lynott) #"Remembering Part 2 (New Day)" (Bell, Downey, Lynott) #"Old Moon Madness" (Lynott) #"Things Ain't Working Out Down at the Farm" (Lynott) #"Look What The Wind Blew In" (1979 overdubbed and remixed version) #"Honesty Is No Excuse" (1979 overdubbed and remixed version) #"Dublin" (1979 overdubbed and remixed version) #"Things Ain't Working Out Down at the Farm" (1979 overdubbed and remixed version) *1-10 alkuperäinen albumi *kappale 11, "The Farmer" on yhtyeen ensimmäinen singlejulkaisu vuodelta 1970. *kappaleet 12-15 ovat myös vuoden 1990 cd- painoksessa. Alun perin kappaleet julkaistiin A New Day-EP:llä vuonna 1971. *kappaleet 16-19 ovat 1970-luvun lopulla uudelleenmiksattuja ja dubattuja versioita. == Muusikot == *Phil Lynott: basso, laulu, akustinen kitara *Eric Bell: kitarat *Brian Downey: rummut, perkussiot *Ivor Raymonde: mellotron kappaleessa "Honesty Is No Excuse" Luokka:Vuoden 1971 albumit Luokka:Vuoden 1971 esikoisalbumit Luokka:Thin Lizzyn albumit
Jaan Ross

Jaan Ross (s. 5. huhtikuuta 1957 Tartto, Viron SNT) on virolainen musiikkitieteilijä ja psykologi. Ross opiskeli musiikkia ja psykologiaa mm. Tallinnassa, Leningradissa, Moskovassa ja Vilnassa (kandidaatti 1988) ja suoritti psykologian tohtorin tutkinnon Åbo Akademissa vuonna 1992 (Studies on pitch, timbre and timing of complex auditory events). Hän on työskennellyt tutkijana Eesti Keele Instituutissa 1980–1996 ja opettajana mm. Viron musiikkiakatemiassa ja Helsingin yliopistossa ja hoitaa nykyään Tarton yliopistossa musiikin professuuria. Ross on Viron tiedeakatemian jäsen. Hän on julkaissut kymmeniä artikkeleita erityisesti sävelkorkeuden ja rytmin havaitsemisesta sekä itämerensuomalaisten kansanlaulujen akustiikasta eri kielillä. Hän on myös kääntänyt viroksi venäläistä kirjallisuutta. Jaan Ross on metsätieteilijä Juhan Rossin poika. Hänen puolisonsa on kielitieteilijä ja kääntäjä Kristiina Ross (o.s. Kross), Jaan Krossin tytär. Heidän tyttärensä Johanna Ross (s. 1985) on kirjallisuusarvostelija ja kääntäjä. == Lähteet == * Eesti Entsüklopeedia 14, s. 436. (Tallinna 2000.) * == Aiheesta muualla == * Jaan Ross Tarton yliopistossa * Jaan Ross Viron tiedehakemistossa Luokka:Virolaiset musiikkitieteilijät Luokka:Tarton yliopiston professorit Luokka:Virolaiset professorit Luokka:Virolaiset kielenkääntäjät Luokka:Vuonna 1957 syntyneet Luokka:Elävät henkilöt
Mountain View

Mountain View voi viitata seuraaviin paikannimiin: ==Yhdysvallat== *Mountain View (Arkansas) *Mountain View (Kalifornia), kaupunki Santa Claran piirikunnassa *Mountain View (Contra Costan piirikunta) *Mountain View (Humboldt'n piirikunta) *Mountain View (Colorado) *Mountain View (Georgia) *Mountain View (Havaiji) *Mountain View (Missouri) *Mountain View (New Mexico) *Mountain View (Etelä-Carolina) *Mountain View (Oklahoma) *Mountain View (Texas) *Mountain View (Uintan piirikunta, Wyoming) *Mountain View (Natronan piirikunta, Wyoming) ==Kanada== *Mountain View'n piirikunta, Alberta
Ratsastus kesäolympialaisissa 1948

Vuoden 1948 kesäolympialaisten ratsastus järjestettiin 9. - 14\. elokuuta 1948 Lontoossa, Yhdistyneessä kuningaskunnassa. Tämä oli kahdeksas kerta kun laji oli mukana olympialaisten ohjelmassa. Mukana oli 103 osanottajaa 17 eri maasta. Tapahtumia oli kuusi. Suomea edusti mm. Adolf Ehrnrooth. ==Mitalistit== Tapahtuma Kultaa Hopeaa Pronssia Kouluratsastus Hans Moser, Hummer André Jousseaume, Harpagon Gustaf Adolf Boltenstern, Trumf Joukkuekouluratsastus André Jousseaume, Harpagon Jean Saint-Fort Paillard, Sous les Ceps Maurice Buret, Saint Quen Robert Borg, Klingson Earl Foster Thomson, Pancraft Frank Henry, Reno Overdo Fernando Paes, Matamas Francisco Valadas, Feitiço Luís Mena e Silva, Fascinante Kenttäratsastus Bernard Chevallier, Aiglonne Frank Henry, Swing Low Robert Selfelt, Claque Joukkuekenttäratsastus Frank Henry, Swing Low Charles Anderson, Reno Palisade Earl Foster Thomson, Reno Rhythm Robert Selfelt, Claque Olof Stahre, Komet Sigurd Svensson, Dust Humberto Mariles, Parral Raúl Campero, Tarahumara Joaquín Solano, Malinche Estehyppy Humberto Mariles, Arete Rubén Uriza, Hatuey Jean-François d'Orgeix, Sucre de Pomme Joukkue-estehyppy Humberto Mariles, Arete Rubén Uriza, Hatuey Alberto Valdés, Chihuahua Jaime García, Bizarro José Navarro Morenes, Quórum Marcellino Gavilán, Forajido Harry Llewellyn, Foxhunter Henry Nicoll, Kilgeddin Arthur Carr, Monty ==Mitalitaulukko== 1\. 2 1 1 4 1\. 2 1 1 4 3\. 1 2 0 3 4\. 1 0 0 1 5\. 0 1 2 3 6\. 0 1 0 1 7\. 0 0 1 1 7\. 0 0 1 1 ==Lähteet== *Equestrianism at the 1948 London Summer Games Luokka:Kesäolympialaiset 1948 1948
Vagabonds of the Western World

Vagabonds of the Western World on Thin Lizzyn kolmas albumi vuodelta 1973. Huolimatta samana vuonna julkaistun ”Whiskey in the Jar” -singlen menestyksestä albumi ei noussut listoille, ja se jäi yhtyeen viimeiseksi Decca Recordsilla. Lisäksi kitaristi Eric Bell lähti yhtyeestä albumin julkaisun jälkeen joulukuussa 1973. == Kappaleet == #"Mama Nature Said" (Phil Lynott) – 4:52 #"The Hero and the Madman" (Lynott) – 6:08 #"Slow Blues" (Brian Downey, Lynott) – 5:14 #"The Rocker" (Eric Bell, Downey, Lynott) – 5:12 #"Vagabond of the Western World" (Lynott) – 4:44 #"Little Girl in Bloom" (Lynott) – 5:12 #"Gonna Creep Up on You" (Bell, Lynott) – 3:27 #"A Song for While I'm Away" (Lynott) – 5:10 #"Whiskey in the Jar" (Traditional arr. Bell, Downey, Lynott) – 5:44 #"Black Boys on the Corner" (Lynott) – 3:21 #"Randolph's Tango" (Lynott) – 3:49 #"Broken Dreams" (Bell, Lynott) – 4:26 *kappaleet 9-12 ovat vuoden 1991 cd-painoksella bonus-kappaleina ===Lokakuussa 2010 julkaistun remasteroidun ja laajennetun version kappaleet=== CD 1: #"The Rocker" #"Things Ain't Working Out Down at the Farm" (Lynott) #"Slow Blues" #"Gonna Creep Up on You" #"Suicide" #"Vagabonds of the Western World" #"Gonna Creep Up on You" #"Little Girl in Bloom" #"Sitamoia" (Downey) #"Little Darling" #"Slow Blues" #"Showdown" (Lynott) #"Black Boys on the Corner" *kpl 1-5 BBC Radio One in Concert *kpl 6-7 ja 13 BBC Radio One John Peel-sessio *kpl 8 BBC Radio One Rock On-sessio *kpl 9-12 BBC Radio One Bob Harris-sessio CD 2: #"Mama Nature Said" #"The Hero and the Madman" #"Slow Blues" #"The Rocker" #"Vagabonds of the Western World" #"Little Girl in Bloom" #"Gonna Creep Up on You" #"A Song for While I'm Away" #"Randolph's Tango" #"Broken Dreams" #"The Rocker" (single-versio) #"Here I Go Again" (Lynott) #"Cruising in the Lizzymobile" (Bell, Downey, Lynott) #"Little Darling" (Lynott) #"Sitamoia" #"Slow Blues" (vuoden 1979 dubattu ja uudelleenmiksattu versio) #"Randolph's Tango" (editoitu radio promo-versio) #"Whiskey in the Jar" (editoitu promo-versio) *kpl 1-8 alkuperäinen albumi *kpl 9-18 bonus-kappaleita == Muusikot == *Eric Bell - kitarat *Brian Downey - rummut, perkussiot *Phil Lynott - basso, laulu, akustinen kitara *Jan Schelhaas - urut ("Mama Nature Said" ja "The Hero and the Madman") *Kid Jensen - ääni ("The Hero and the Madman") *Fiachra Trench - jousisovitukset ("A Song For While I'm Away") Luokka:Vuoden 1973 albumit Luokka:Thin Lizzyn albumit
Panelian kirkko

Panelian kirkko on Kiukaisten Paneliassa Eurassa sijaitseva entinen rukoushuone, joka vihittiin kirkoksi 1950. Toisin kuin suurimman osan Suomen kirkoista, kirkkoa ei omista seurakunta vaan rukoushuoneyhdistys. Ensimmäinen kirkko rakennettiin vuonna 1692, mutta se tuhoutui 1714 isonvihan aikaan koko kylän hävittäneessä tulipalossa. Kirkoksi rukoushuone vihittiin vuonna 1950 kellotornin rakentamisen jälkeen. Ajatus kellotornin rakentamisesta syntyi, kun sodan jälkeen Räisälän kirkon kelloa tarjottiin Paneliaan. Vaikka kirkko onkin rukoushuoneyhdistyksen omistuksessa, se toimii silti läheisessä yhteistyössä seurakunnan kanssa. Panelian kirkon yhteydessä on myös meijeri, jota voi varata seurakuntalaisten tilaisuuksiin. == Lähteet == ==Aiheesta muualla== * Luokka:Euran kirkkorakennukset Luokka:Suomen kivikirkot Luokka:Suomen rukoushuoneet
Kaikukasti

Kaikukasti on vuonna 2004 perustettu yhtye. Se debytoi helmikuussa 2010 julkaisemalla Stupido Recordsin kautta albumin, jolla se kertoo esittävänsä suomenkielistä proggaeta. Yhtyeen kertoman mukaan proggae on nimensä mukaisesti yhdistelmä reggaeta ja progressiivista musiikkia. Länsi-Suomesta kotoisin oleva kahdeksanhenkinen yhtye koostuu instrumentaatioltaan perinteisistä reggaen aineksista. Pohjalla kuuluukin vahva roots-reggaen vaikutus. Perinteistä laulua ja komppiryhmää värittää puhallinduo. Maailmanmusiikille leimallinen improvisaatio ja ryhmädynamiikka ovat kiinteä osa Kaikukastin sävellysprosessia. Yhtye ei halunnut siirtää jamaikalaista reggaeta sellaisenaan omaan kulttuuriympäristöönsä, vaan halusi käyttää reggaen mausteena itselleen luonnollisia aineksia. Kaikki Kaikukastin kahdeksan muusikkoa ovat tuoneet yhtyeeseen mukanaan oman musiikillisen taustansa. Yhtyeessä reggaeen sekoittuvat pop, rock, jazz, suomalainen kansanmusiikki ja länsimainen taidemusiikki. Lopputuloksena on reggae-yhtye, joka on löytänyt oman äänensä ja siirtynyt samalla proggaen pariin. Kaikukastin debyytti-albumi Kaikukasti ilmestyi 24. helmikuuta 2010. == Diskografia == * Kaikukasti (2010) ==Aiheesta muualla== * Viralliset sivut * Kaikukasti SoundCloud -sivustolla * Luokka:Suomalaiset reggaeyhtyeet
Nightlife (Thin Lizzyn albumi)

Nightlife on Thin Lizzy -yhtyeen albumi vuodelta 1974. Albumi on yhtyeen ensimmäinen Phonogram-yhtiölle, jonka alamerkit Vertigo ja Mercury jakelivat yhtyeen albumeja. Myös kokoonpano oli vaihtunut, kun kitaristit Brian Robertson ja Scott Gorham liittyivät yhtyeeseen Eric Bellin tilalle. Nightlife oli yhtyeen mielestä pettymys niin myynnillisesti kuin tuotannollisestikin. Soul- ja bluesvaikutteisella albumilla yhtyeen myöhempien aikojen tunnusmerkiksi nousseet tuplakitaraharmoniat eivät vielä päässeet esille. Albumilta löytyy kuitenkin klassikoiksi myöhemmin nousseet kappaleet ”Still in Love With You” ja ”Sha-La-La”. == Kappaleet == #”She Knows” (Scott Gorham, Phil Lynott) – 5:13 #”Night Life” (Lynott) – 3:57 #”It’s Only Money” (Lynott) – 2:47 #”Still in Love With You” (Lynott) – 5:40 #”Frankie Carroll” (Lynott) – 2:02 #”Showdown” (Lynott) – 4:32 #”Banshee” (Lynott) – 1:27 #”Philomena” (Lynott) – 3:41 #”Sha La La” (Brian Downey, Lynott) – 3:27 #”Dear Heart” (Lynott) – 4:35 ===Vuoden 2012 Deluxe Editionin bonus-CD=== # # # # # # # # # # # *1–4 BBC Radio 1 John Peel -sessio 3. lokakuuta 1974 *5–6 BBC Radio Bob Harris -sessio 23. lokakuuta 1974 *7–10 vaihtoehtoisia studioversioita *11 raakamiksaus == Muusikot == *Phil Lynott: basso, laulu, kitara *Brian Downey: rummut, perkussiot *Brian Robertson: kitara, taustalaulu *Scott Gorham: kitara *Frankie Miller: laulu (”Still in Love With You”) *Gary Moore: kitara (”Still in Love With You”, sekä bonus-cd:n kappaleet 8 ja 9) Luokka:Vuoden 1974 albumit Luokka:Thin Lizzyn albumit
Sheet Music

Sheet Music on englantilaisen rockyhtye 10cc:n toinen albumi. Se äänitettiin Stockportissa Strawberry Studiolla. Graham Gouldman on 10cc:n verkkosivuilla maininnut levyn yhdeksi yhtyeen parhaista ja Kevin Godley puolestaan on haastattelussa vuonna 2006 ilmoittanut levyn yhdeksi suosikeistaan koko 10cc:n tuotannossa. Albumi sai suuren suosion Englannissa nousten listoilla jopa sijalle 9. kesäkuussa 1974 pysytellen top-100:ssa yhteensä 24 viikkoa. USA:ssa levy nähtiin korkeimmillaan sijalla 81. Albumin ainoa hitti oli aloituskappale ”The Wall Street Shuffle”. Myös ”Silly Love” -singlejulkaisu kohosi listoille Britanniassa. Levy julkaistiin UK Records -levymerkillä toukokuussa 1974. Eric Stewart huolehti levyn miksauksesta ja lopullisesta toteutuksesta. Kannen suunnitteli Hipgnosis-ryhmä. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Siinä sen sanotaan edustavan yhtyeen varhaiskauden monesta suunnasta otettuja vaikutteita ja henkeäsalpaavaa luomisvoimaa, mikä johtui siitä että kaikki yhtyeen jäsenet olivat taitavia laulunkirjoittajia.. == Kappaleet == A-puoli # # # # # B-puoli # * # # # # == Kokoonpano == * Graham Gouldman – basso, kitarat, laulu, lyömäsoittimet * Eric Stewart – kitarat, kosketinsoittimet, laulu * Kevin Godley – rummut, lyömäsoittimet, laulu * Lol Creme – kitarat, koskettimet, lyömäsoittimet, laulu ==Lähteet== Luokka:10cc:n albumit Luokka:Vuoden 1974 albumit
Maji Maji

Maji Maji voi tarkoittaa seuraavia: * Maji Maji-kapina, Saksan Itä-Afrikassa (nyk. Tansaniassa) vuonna 1905 alkanut kapina * Maji Maji (muusikko), hip hop- artisti yhtyeessä Gidi Gidi Maji Maji
Perätila

Perätila on virhetarjonta, jossa sikiö syntyy jalat tai takamus edellä. Jalkatarjontainen perätila ei ole vakava virhetarjonta, mutta siitäkin koituu riskejä synnytykseen synnytyksen pitkittyessä, jolloin sikiön hapensaanti voi keskeytyä liian pitkäksi aikaa napanuoran jäädessä synnytysteissä puristuksiin. Takamustarjonta (häntätarjonta) on vakavampi tila, joka on vaikea korjata. Mikäli sikiön asentoa ei saada korjattua, on suoritettava keisarileikkaus. Luokka:Raskaus ja synnytys
Euro Truck Simulator

Euro Truck Simulator (julkaistu myös nimellä Big Rig Europe) on tšekkiläisen SCS Softwaren valmistama ajopeli, joka julkaistiin vuonna 2008. Peli on ajosimulaatio, jossa ajetaan rekka-autoa Euroopassa. Pelaajan tehtävänä on siirtää puoliperävaunuja eri kaupunkien välillä vaihtelevissa liikenneolosuhteissa. Useimmista simulaattoreista poiketen Euro Truck Simulator palkitsee liikennesääntöjen mukaisesta ajamisesta. Ylinopeudesta, kolareista ja väärään suuntaan tai punaisia päin ajamisesta saa sakkoja. Lisäksi liian lyhyellä turvavälillä ajettaessa edellä ajava saattaa tehdä yllättäen äkkijarrutuksen. Pelialueena toimii yksinkertaistettu ja tiivistetty kaupunkien ja moottoriteiden verkosto Lissabonista Varsovaan ja Roomasta Newcastleen. Independent European Transport Training Association EuroTra palkitsi SCS Softwaren pelistä vuonna 2008 turvallisuuspalkinnolla.http://www.eurotra.eu/index.php?option=com_content&task;=view&id;=248&Itemid;=1 == Maat == Euro Truck Simulatorissa voit ajaa eri Euroopan maissa. Vaihtoehtoina ovat Iso-Britannia, Ranska, Saksa, Alankomaat, Belgia, Puola, Tšekki, Espanja, Portugali, Italia, Sveitsi ja Itävalta == Lähteet == == Aiheesta muualla == * * Pelin viralliset sivut Luokka:Vuoden 2008 videopelit Luokka:Windows-pelit Luokka:Ajopelit Luokka:Tšekissä kehitetyt videopelit Luokka:Simulaatiopelit
Rock Revolution

Rock Revolution on Konamin julkaisema Guitar Heroa muistuttava musiikkipeli, jota pelataan Konamin omilla ohjaimilla: kitaraohjaimella ja 7-padisella rumpuohjaimella. Rock Revolutionissa ei ole laulumahdollisuutta. Rock Revolution on yhteensopiva Guitar Hero- ja Rock Band -soittimien kanssa. Luokka:Vuoden 2008 videopelit Luokka:Rytmipelit Luokka:Nintendo DS -pelit Luokka:PlayStation 3 -pelit Luokka:Wii-pelit Luokka:Xbox 360 -pelit
Yolanda Be Cool

__NOTOC__ Yolanda Be Cool on australialainen yhtye. Yhtyeen perustivat Sylvester Martinez ja Johnson Peterson. Yhtyeen vuonna 2010 julkaistu "We No Speak Americano" (mukana DCUP) -single oli monessa maassa hitti, muun muassa Suomessa virallisella latauslistalla ja Suomen tanssilistalla se oli sijalla yksi. Yhtye sai vuonna 2010 kaksi ARIA Music Awardsin palkintoa. ==Diskografia== ===Studioalbumit=== * Ladies & Mentalmen (2012) * Je Suis Music (2016) ===Singlet=== * "Afro Nuts" (2009) * "Holy Cow" (2009) * "We No Speak Americano" (mukana DCUP) (2010) * "Le Bump" (mukanan Crystal Waters) (2011) * "Change" (2012) * "Before Midnight" (2012) * "A Baru in New York (feat. Gurrumul)" (2013) * "Sweat Naked" (2013) * "To Be Alone (feat. Omar)" (2013) * "All That She Wants (feat. SYF ja Fritz Helder)" (2014) * "Cause i Like it" (2014) * "Sugar Man (feat. DCUP)" (2014) * "Soul Makosa (Money) (feat. DCUP)" (2015) * "From Me to You (feat. DCUP)" (2016) ==Lähteet== ==Aiheesta muualla== * Viralliset sivut * * Yolanda Be Cool Twitter -sivustolla Luokka:Australialaiset duot Luokka:Australialaiset elektronisen musiikin yhtyeet
Scareware

Scareware on uudenlainen ja nopeasti leviävä haittaohjelman luokka, jonka tarkoituksena on pelotella uhriaan ja saada hänet pelko-, ahdistus- tai šokinomaiseen tilaan, esimerkiksi väärillä virustartuntahälytyksillä. Tyypillisimmät scareware-ohjelmat ovat rogueware-ohjelmia, eli valevirustorjuntaohjelmia jotka lähettävät ponnahdusikkunoilla jatkuvasti uusia valheellisia virusvaroituksia ja painostaen uhriaan ostamaan ohjelman täyden version, jotta hän saisi poistettua virukset, mutta vaikka maksaisikin ohjelmasta, on hyvin epätodennäköistä, että ostosta saa mitään vastinetta. Luokka:Haittaohjelmat Luokka:Pelko
Maa on ikuinen

Maa on ikuinen on Mika Waltarin kirjoittama yksinäytöksinen näytelmä vuodelta 1941. Waltari osallistui sillä Suomen Näytelmäkirjailijaliiton kilpailun lyhyiden seuranäytelmien sarjaan ja tuli kolmanneksi. Sitä on esitetty aikoinaan monilla seuranäyttämöillä.Rajala 1998 s. 70-71 Maa on ikuinen ilmestyi WSOY:n julkaisusarjassa 1941.Launonen 1981 ==Teemat ja tapahtumat== Näytelmän aiheena on luovutetun Karjalan evakkojen sopeutuminen ja vastaanotto. Tapahtumapaikkana on länsisuomalaiseen Vantteran talo, johon on sijoitettu evakkoperhe. Talon kaksi poikaa on kaatunut talvisodassa. Tytär Irja opiskeli yliopistossa, mutta hän on joutunut vasten tahtoaan työhön maatilalle ja on riidoissa isänsä kanssa. Karjalaisperheeseen kuuluu nuori Unto Kyllöinen, suuren talon poika, ja hänen vanhempansa. Karjalaisten mielestä länsisuomalaiset ovat hiljaisia, juroja ja töykeitä. Vanha muori ja taatto elävät nöyrinä, mutta Unto on ylpeä ja kova työmies. Hän ajattelee aluksi, että koulutettu Irja suhtautuu häneen ylimielisesti. Kuitenkin hän ja Irja rakastuvat, ja aluksi vastahakoinen Vantteran isäntä suostuu ensin avioliittoon ja sitten luovuttaa talonsa Unton isännyyteen. Waltari käsitteli evakkoaihetta muissakin teoksissaan, kuten välirauhan aikaan sijoittuvassa romaanissa Rakkaus vainoaikaan sekä kuunnelmissa Sotilaan paluu ja Inkerin tyttö ja Suomen poika. Waltarin aiemman tuotannon, etenkin tulenkantajavaiheen ja Suuren illusionin, valossa kaupunkilaisvastaisuus voi vaikuttaa yllättävältä, mutta hänen teoksissaan on muutenkin esillä usein ristiriita perinteen ja uudistuksien välillä. ==Arvioita== Vantteran isännän maahenkeä julistavissa ja kaupunkilaisuutta vieroksuvissa repliikeissä on nähty yhtymäkohtia kansallissosialistisen Saksan Blut und Boden –ideologiaan. Sekä Rajalan että Nummelinin mukaan näytelmän loppuratkaisu syntyy yllättävän helposti eikä tarinassa muutenkaan ole riittävästi dramatiikkaa. Rajala nimittää näytelmää ”tarveteatteriksi”.Nummelin 2008 s. 79-82 ==Lähteet== * * * ===Viitteet=== Luokka:Mika Waltarin näytelmät